stanford-oval/wikipedia huggingface dataset:
สตูดิโอจิบลิ

| --- | --- |
โลโก้สตูดิโอจิบลิ
สำนักงานใหญ๋ใน โคงาเนอิ, โตเกียว
ชื่อท้องถิ่น: 株式会社スタジオジブリ
ชื่อโรมัน: Kabushiki-gaisha Sutajio Jiburi
ประเภท: บริษัทในเครือ (บริษัทร่วมทุน)
อุตสาหกรรม: ภาพยนตร์ วิดีโอเกม โฆษณาทางโทรทัศน์
รูปแบบ: อะนิเมะ
ก่อนหน้า: ท็อปคราฟต์
ก่อตั้ง: 15 มิถุนายน 1985; 39 ปีก่อน (1985-06-15) ใน โตเกียว, ญี่ปุ่น
ผู้ก่อตั้ง: ฮายาโอะ มิยาซากิ โทชิโอะ ซูซูกิ อิซาโอะ ทากาฮาตะ ยาสึโยชิ โทคูมะ
สำนักงานใหญ่: คาจิโนะ-โจ, โคงาเนอิ, โตเกียว, ญี่ปุ่น
พื้นที่ให้บริการ: ทั่วโลก
บุคลากรหลัก: โทชิโอะ ซูซูกิ (ประธาน) โกโร มิยาซากิ (กรรมการผู้จัดการ) คิโยฟูมิ นาคาจิมะ (ผู้อำนวยการ) ฮายาโอะ มิยาซากิ (ผู้อำนวยการ)
ผลิตภัณฑ์: ภาพยนตร์แอนิเมชัน, ภาพยนตร์สั้นแอนิเมชัน, ภาพยนตร์โทรทัศน์, โฆษณา, ภาพยนตร์คนแสดง
รายได้สุทธิ: ¥3.43 พันล้าน (2023)
สินทรัพย์: ¥31.179 พันล้าน (2023)
พนักงาน: 190 (2023)
บริษัทแม่: โทคูมะโชเท็น (1985–2005) นิปปงทีวี (2023–ปัจจุบัน, 42.3%)
บริษัทในเครือ: สตูดิโอคาจิโนะ
เว็บไซต์: www.ghibli.jp
สตูดิโอจิบลิ (ญี่ปุ่น: 株式会社スタジオジブリ; โรมาจิ: Kabushiki-gaisha Sutajio Jiburi, อังกฤษ: Studio Ghibli Inc.) เป็นสตูดิโอภาพยนตร์อนิเมะของประเทศญี่ปุ่น เคยเป็นส่วนหนึ่งของสำนักพิมพ์โทกูมะโชเต็น ภาพยนตร์อนิเมะของสตูดิโอนี้ เต็มไปด้วยจินตนาการ เข้าถึงอารมณ์ และได้รับความชื่นชมไปทั่วโลก ชื่อ จิบลิ มาจากเครื่องบินตรวจการณ์ของประเทศอิตาลีที่ใช้ในทะเลทรายซาฮาราในยุคสงครามโลกครั้งที่สอง คำนี้มีที่มาจากคำในภาษาลีเบียนที่แปลว่า "ลมร้อนที่พัดผ่านทะเลทรายซาฮารา" เปรียบได้กับ สตูดิโอที่พัดเอากระแสลมลูกใหม่ผ่านมายังอุตสาหกรรมอนิเมะของญี่ปุ่น โลโก้ของบริษัทมีตัวละคร "โทะโตะโระ" จากภาพยนตร์เรื่อง โทโทโร่เพื่อนรัก ประกอบอยู่ด้วย
ประวัติ

สตูดิโอจิบลิได้ก่อตั้งใน ค.ศ. 1985 โดยผู้กำกับอย่างฮายาโอะ มิยาซากิ ร่วมกับผู้เป็นทั้งเพื่อนร่วมงานและพี่เลี้ยงอย่าง อิซาโอะ ทากาฮาตะ และ ผู้จัดการฝ่ายบริหารและผู้อำนวยการสร้างที่มีผลงานมายาวนานอย่างโทชิโอะ ซูซึกิ จุดเริ่มต้นทั้งหมดต้องย้อนไปปี ค.ศ. 1984 ภาพยนตร์เรื่อง มหาสงครามหุบเขาแห่งสายลม ซึ่งได้รับความนิยมจากมังงะที่ตีพิมพ์ต่อเนื่องในนิตยสารอะนิเมจ (Animage) ของ โทคุมะ โชเท็น หลังจากบทดั้งเดิมถูกปฏิเสธ ภาพยนตร์เรื่องนี้ได้รับการอำนวยการสร้างโดย ท็อปคราฟต์ (Topcraft) และความสำเร็จของภาพยนตร์กระตุ้นให้เกิดการรวมตัวของกลุ่มจิบลิ โทคุมะเป็นบริษัทแม่ของสตูดิโอจิบลิ และให้ลิขสิทธิ์ภาพยนตร์กับ ดิสนีย์ ในการจัดจำหน่ายทั่วโลกถึง 8 เรื่องด้วยกัน ไม่ว่าจะเป็น เจ้าหญิงจิตวิญญาณแห่งพงไพร หรือ สปิริเต็ดอะเวย์ ภาพยนตร์เรื่อง ปราสาทเวทมนตร์ของฮาวล์ นำเค้าโครงเรื่องมาจากหนังสือของนักเขียนชาวอังกฤษชื่อ Diana Wynne Jones ซึ่งได้รับการตีพิมพ์ในหลายประเทศรวมทั้งแคนาดาและสหรัฐอเมริกา นักประพันธ์เพลงอย่างโจ ฮิไซชิ จะเป็นผู้แต่งเพลงประกอบให้กับภาพยนตร์ในสตูดิโอจิบลิของมิยาซากิทุกเรื่อง
ภาพยนตร์ที่มีชื่อเสียงและได้รับการชื่นชมมากที่สุดของสตูดิโอ ไม่ได้กำกับโดยมิยาซากิ คือ สุสานหิ่งห้อย แต่กำกับโดย อิซาโอะ ทากาฮาดะ ภาพยนตร์โศกนาฏกรรมของสองชีวิตกำพร้าในระหว่างสงครามโลกครั้งที่สองในญี่ปุ่น หลายปีที่ผ่านมา มีความสัมพันธ์ใกล้ชิดระหว่างสตูดิโอจิบลิและนิตยสารอนิเมะจ ดังจะได้พบได้จากบทความในเซ็คชั่นที่ชื่อ "Ghibli Notes" อาร์ตเวิร์กจากภาพยนตร์ต่างๆ และงานอื่นๆ ของจิบลิมักจะได้ลงเป็นภาพปกของนิตยสารอยู่เสมอๆ
จิบลิมักเป็นที่รู้จักดีในนโยบาย "no-edits" ในสัญญาอนุญาตฉายภาพยนตร์ของพวกเขาในต่างประเทศ ต้นตอก็มาจากการอัดเสียงเพิ่มเติมอย่างเสียๆ หายๆ ในภาพยนตร์เรื่องมหาสงครามหุบเขาแห่งสายลม ของมิยาซากิ เมื่อครั้งที่ภาพยนตร์เรื่องนี้ได้เข้าฉายในสหรัฐอเมริกา (ถูกตัดต่อและใส่ความเป็นอเมริกันเข้าไป) ดังนั้น สัญญาการให้ลิขสิทธิ์ของเจ้าหญิงโมโนโนเกะ มิยาซากิจะขีดเส้นใต้นโยบาย "no-editing" ไปในเอกสารทุกฉบับ
ในปี ค.ศ. 2024 สตูดิโอจิบลิได้รับรางวัลปาล์มทองคำเกียรติยศ ในเทศกาลภาพยนตร์เมืองกาน ครั้งที่ 77 พร้อมกับ เมอรีล สตรีป และจอร์จ ลูคัส นับเป็นบริษัทผู้สร้างภาพยนตร์แห่งแรกที่ได้รับรางวัลนี้
ผลงาน

มหาสงครามหุบเขาแห่งสายลม กำกับโดย ฮายาโอะ มิยาซากิ ซึ่งขณะนั้นทำงานอยู่ที่ท็อปคราฟต์ ต่อมามิยาซากิ, อิซาโอะ ทากาฮาตะและโทชิโอะ ซุซุกิ ซื้อกิจการดังกล่าวแล้วเปลี่ยนชื่อเป็นสตูดิโอจิบลิ ด้วยเหตุนี้ ภาพยนตร์เรื่องนี้จึงมักได้รับการฉายซ้ำและทำการตลาดว่าเป็นภาพยนตร์ของสตูดิโอจิบลิ
ผลงาน > โทรทัศน์

| ชื่อเรื่อง | วันออกอากาศ | ผู้กำกับ | ผู้เขียนบท | ผู้อำนวยการสร้าง | ผู้แต่งเพลงประกอบ | หมายเหตุ |
| --- | --- | --- | --- | --- | --- | --- |
| ยานางาวะ โฮริวาริ โมโนงาตาริ | 15 สิงหาคม ค.ศ. 1987 (เอ็นเอชเค) | อิซาโอะ ทากาฮาตะ | อิซาโอะ ทากาฮาตะ | ซูซูมุ คุโบะ | มิจิโอะ มามิยะ | สารคดี |
| ซันโซคุ โนะ มูสึเมะ โรนยะ | 11 ตุลาคม ค.ศ. 2014 – 28 มีนาคม ค.ศ. 2015 (เอ็นเอชเค) | โกโร มิยาซากิ | ฮิโรยูกิ คาวาซากิ | โนบุโอะ คาวาคามิ | ซาโตชิ ทาเคเบะ | อะนิเมะชุดฉายทางโทรทัศน์ สร้างจาก โรนยา, เดอะร็อบเบอร์ส์ดอเทอร์ โดย แอสตริด ลินด์เกรน |
| เซน – โกรกูแอนด์ดัสต์บันนีส์ | 12 พฤศจิกายน ค.ศ. 2022 (ดิสนีย์+) | คัทสึยะ คนโด |  | โทโมฮิโกะ อิชิอิ | ลุดวิก เยอรันซอน | ภาพยนตร์สั้น สตาร์ วอร์ส โดยจิบลิและลูคัสฟิล์ม |
ผลงานที่เกี่ยวข้อง

ผลงานเหล่านี้ ไม่ได้ถูกผลิตขึ้นโดยสตูดิโอจิบลิ แต่อำนวยการสร้างโดยสมาชิกของ Topcraft ก่อนจะสร้างสตูดิโอจิบลิ ในปี ค.ศ. 1985 หรือสร้างร่วมกับสตูดิโอจิบลิ
ผลงานที่เกี่ยวข้อง > ก่อนการก่อตั้ง

Hols: Prince of the Sun (1968, Toei Animation) การกำกับครั้งแรกของทาคาฮาตะ เขียนบทโดย คาซึโอะ ฟุกาซาวะ ส่วนฮายาโอะ มิยาซากิ ทำหน้าที่ออกแบบฉากและเป็นหัวหน้าฝ่ายสร้างภาพเคลื่อนไหว
Puss in Boots (1969, Toei Animation) กำกับโดย คิมิโอะ ยาบุกิ และตัวเอกที่ชื่อ "เปโร" จากเรื่องนี้ก็กลายมาเป็นแมสค็อตของโทเอแอนิเมชัน
Animal Treasure Island (1971, Toei Animation) กำกับโดย ฮิโรชิ อิเคดะ
Lupin III Part 1 (1971, Tokyo Movie Shinsha) กำกับโดย ฮายาโอะ มิยาซากิ และ อิซาโอะ ทากาฮาดะ
Panda! Go Panda! (1972, Tokyo Movie Shinsha) กำกับโดย อิซาโอะ ทากาฮาดะ และเขียนบทโดย ฮายาโอะ มิยาซากิ
Lupin III Part II (1977, Tokyo Movie Shinsha) กำกับโดย ฮายาโอะ มิยาซากิ
Rascal the Raccoon (1977, Nippon Animation) ควบคุมการสร้างภาพเคลื่อนไหวโดย ฮายาโอะ มิยาซากิ
Lupin III: Castle of Cagliostro (1979, TMS Entertainment & Topcraft) กำกับโดย ฮายาโอะ มิยาซากิ
Taro the Dragon Boy (1979, Toei Animation) แนวคิดต้นแบบโดย อิซาโอะ ทากาฮาดะ
Jarinko Chie (1981, Tokyo Movie Shinsha & Toho) กำกับโดย อิซาโอะ ทากาฮาดะ
Space Adventure Cobra: The Movie (1982, Tokyo Movie Shinsha) ควบคุมการสร้างภาพเคลื่อนไหวโดย ฮายาโอะ มิยาซากิ
Gauche the Cellist (1982, Oh! Production) กำกับโดย อิซาโอะ ทากาฮาดะ
Nausicaä of the Valley of the Wind (1984, Topcraft) กำกับโดย ฮายาโอะ มิยาซากิ
ผลงานที่เกี่ยวข้อง > ผลงานที่ร่วมกับบริษัทอื่น

The Story of Yanagawa's Canals (1987) ภาพยนตร์สารคดีโดย อิซาโอ ทาคาฮาตะ
Ozanari Dungeon (1991) วิดีโอแอนิเมชันที่สตูดิโอจิบลิร่วมผลิตบางส่วน
Kirikou et la sorcière (1998) ผลงานของ Michel Ocelot ที่แปลเป็นเวอร์ชันญี่ปุ่นโดย อิซาโอะ ทากาฮาดะ และจัดจำหน่ายโดยสตูดิโอจิบลิ
Shiki-Jitsu (2000) กำกับโดย ฮิเดอากิ อันโน ผลงานใน Studio Kajino ส่วนหนึ่งของ โทคุมะ โชเท็น
Ghost in the Shell 2: Innocence (2004) ภาพยนตร์โดย Production I.G.
นอกจากนี้ จิบลิยังสร้างผลงานเป็นภาพยนตร์สั้นแนวทดลองของ ทาคาฮาตะ ในปี ค.ศ. 2004 เรื่อง Winter Days
หนังสืออ่านเพิ่ม

Cavallaro, Dani. The Animé Art of Hayao Miyazaki. Jefferson, NC: McFarland & Company, 2006. ISBN 9780786423699. OCLC 62430842.
McCarthy, Helen. Hayao Miyazaki: Master of Japanese Animation: Films, Themes, Artistry. Berkeley, Calif.: Stone Bridge Press, 1999. ISBN 9781880656419. OCLC 42296779. 2001 reprint of the 1999 text, with revisions: OCLC 51198297.
Miyazaki, Hayao. Starting Point: 1979–1996 . Beth Cary and Frederik L. Schodt, trans. San Francisco: VIZ Media, 2009. ISBN 9781421505947. OCLC 290477195.
Miyazaki, Hayao. (ญี่ปุ่น: 出発点—1979~1996; Shuppatsuten, 1979–1996) . Tokyo: Studio Ghibli, Inc./Hatsubai Tokuma Shoten, 1996. ISBN 978-4198605414. OCLC 37636025. Original Japanese edition.
Odell, Colin, and Michelle Le Blanc. Studio Ghibli: The Films of Hayao Miyazaki and อิซาโอะ ทากาฮาตะ. Harpenden, Hertfordshire, England: Kamera, 2009. ISBN 9781842432792. OCLC 299246656.
แหล่งข้อมูลอื่น

เว็บไซต์อย่างเป็นทางการ, ภาษาญี่ปุ่น
รวมผลงานของสตูดิโอจิบลิ, ภาษาอังกฤษ
เว็บไซต์ของโทคุมะ โชเท็น, ภาษาญี่ปุ่น
GhibliWorld.com เก็บถาวร 2011-02-24 ที่ เวย์แบ็กแมชชีน, ภาษาอังกฤษ
เว็บไซต์อย่างเป็นทางการของ Ghibli Museum, ภาษาญี่ปุ่น
ประเทศเวียดนามในซีเกมส์ 2015

| ประเทศเวียดนาม ในซีเกมส์ |
| --- | --- |

รหัสประเทศ: VIE
เอ็นโอซี: คณะกรรมการโอลิมปิกแห่งเวียดนาม
นักกีฬา: 268 คน  ใน 28 ชนิดกีฬา
ผู้เชิญธงชาติ: Quách Công Lịch (กรีฑา)
เจ้าหน้าที่: 578
เหรียญ อันดับ 3:  ทอง 73 เงิน 52 ทองแดง 60 รวม 185 
การเข้าร่วมแข่งขันซีเกมส์ (ภาพรวม)
1989 1991 1993 1995 1997 1999 2001 2003 2005 2007 2009 2011 2013 2015 2017 2019 2021 2023
ประเทศเวียดนาม ได้เข้าร่วมการแข่งขันกีฬาซีเกมส์ 2015 ณ ประเทศสิงคโปร์ ในระหว่างวันที่ 5-16 มิถุนายน พ.ศ. 2558 (ค.ศ. 2015)
ตารางสรุปเหรียญ

| สรุปเหรียญแต่ละชนิดกีฬา> กีฬา | สรุปเหรียญแต่ละชนิดกีฬา> 1 ! | สรุปเหรียญแต่ละชนิดกีฬา> 2 ! | สรุปเหรียญแต่ละชนิดกีฬา> 3 ! | สรุปเหรียญแต่ละชนิดกีฬา> รวม |
| --- | --- | --- | --- | --- |
| ว่ายน้ำ | 7 | 2 | 4 | 11 |
| กรีฑา | 2 | 1 | 4 | 7 |
| มวยสากลสมัครเล่น | 0 | 0 | 2 | 2 |
| บิลเลียดและสนุกเกอร์ | 1 | 3 | 2 | 6 |
| เรือแคนู | 1 | 0 | 4 | 5 |
| ดำน้ำ | 0 | 0 | 1 | 1 |
| ฟันดาบ | 8 | 2 | 1 | 11 |
| ยิมนาสติก | 5 | 2 | 2 | 9 |
| ยูโด | 2 | 0 | 6 | 8 |
| เปตอง | 1 | 1 | 1 | 3 |
| ยิงปืน | 2 | 0 | 3 | 5 |
| เทเบิลเทนนิส | 0 | 1 | 5 | 6 |
| วูซู | 4 | 4 | 3 | 11 |

| รวม | 33 | 16 | 38 | 87 |
ตารางสรุปเหรียญ > สรุปเหรียญแต่ละวัน

| เหรียญโดยรวม> วันที่ | เหรียญโดยรวม> วันที่ | เหรียญโดยรวม> 1 ! | เหรียญโดยรวม> 2 ! | เหรียญโดยรวม> 3 ! | เหรียญโดยรวม> รวม |
| --- | --- | --- | --- | --- | --- |
| –3 | 2 มิถุนายน | 0 | 0 | 1 | 1 |
| –2 | 3 มิถุนายน | 2 | 0 | 2 | 4 |
| –1 | 4 มิถุนายน | 3 | 1 | 2 | 6 |
| 0 | 5 มิถุนายน | 0 | 0 | 0 | 0 |
| 1 | 6 มิถุนายน | 9 | 2 | 6 | 17 |
| 2 | 7 มิถุนายน | 8 | 5 | 9 | 23 |
| 3 | 8 มิถุนายน | 5 | 5 | 10 | 20 |
| 4 | 9 มิถุนายน | 7 | 3 | 8 | 18 |
| 5 | 10 มิถุนายน | 15 | 7 | 6 | 28 |
| 6 | 11 มิถุนายน | 9 | 8 | 6 | 23 |
| 7 | 12 มิถุนายน | 5 | 10 | 0 | 15 |
| 8 | 13 มิถุนายน | 3 | 1 | 3 | 7 |
| 9 | 14 มิถุนายน | 8 | 9 | 1 | 18 |
| 10 | 15 มิถุนายน | 0 | 0 | 0 | 0 |
| 11 | 16 มิถุนายน | 0 | 0 | 0 | 0 |
| รวม | รวม | 73 | 51 | 56 | 180 |
แหล่งข้อมูลอื่น

28th Seagames 2015 Singapore Official website (อังกฤษ)
| ด ค กประเทศเวียดนามในซีเกมส์ |
| --- | --- |
กีฬาซีเกมส์:  1989  1991  1993  1995  1997  1999  2001  2003  2005  2007  2009  2011  2013  2015  2017  2019  2021  2023  2025 
| ด ค กประเทศผู้เข้าร่วมการแข่งขันซีเกมส์ 2015 ณ ประเทศสิงคโปร์ |
| --- | --- |
 กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  สิงคโปร์  เวียดนาม  อินโดนีเซีย
เลมีเซราบล์

บทความนี้เกี่ยวกับนิยาย สำหรับความหมายอื่น ดูที่ เลมีเซราบล์ (แก้ความกำกวม)
| --- | --- |
ภาพวาดฌ็อง วัลฌ็อง ตัวละครตัวหนึ่ง ฝีมือกุสตัฟ บรียง ค.ศ. 1862
ผู้ประพันธ์: วิกตอร์ อูว์โก
ผู้วาดภาพประกอบ: เอมีล บายาร์
ประเทศ: เบลเยียม
ภาษา: ฝรั่งเศส
ประเภท: นวนิยายมหากาพย์ บันเทิงคดีแนวประวัติศาสตร์ โศกนาฏกรรม
สำนักพิมพ์: อัลแบร์ ลาครัว
วันที่พิมพ์: ค.ศ. 1862
หน้า: 1,462 หน้า
เลมีเซราบล์ (ฝรั่งเศส: Les Misérables; "เหล่าผู้น่าสังเวช") เป็นนวนิยายภาษาฝรั่งเศสแนวประวัติศาสตร์ ผู้ประพันธ์ คือ วิกตอร์ อูว์โก เผยแพร่ครั้งแรกใน ค.ศ. 1862 และถือเป็นหนึ่งในนวนิยายอันยิ่งใหญ่ที่สุดแห่งคริสต์ศตวรรษที่ 19
เนื้อหาเริ่มใน ค.ศ. 1815 และถึงจุดสุกงอมในเหตุการณ์กบฏมิถุนายนเมื่อ ค.ศ. 1832 ที่ปารีส โดยว่าด้วยชีวิตและปฏิสัมพันธ์ของตัวละครหลายตัว โดยเฉพาะความดิ้นรนเอาชีวิตรอดของฌ็อง วัลฌ็อง กับการที่คนผู้นี้ได้รับการไถ่บาป
เนื้อหาของนวนิยายเป็นการตั้งคำถามต่อสภาพของกฎหมายและความผ่อนปรน โดยพรรณนาถึงประวัติศาสตร์ฝรั่งเศส สถาปัตยกรรมและการออกแบบชุมชนเมืองในปารีส จริยปรัชญา การต่อต้านระบอบกษัตริย์ ความยุติธรรม ศาสนา รวมถึงชนิดและสภาพของความรักแบบชู้สาวกับแบบครอบครัว นวนิยายเรื่องนี้ยังมีชื่อเสียงผ่านการดัดแปลงหลายต่อหลายครั้งเป็นภาพยนตร์ ละครโทรทัศน์ ละครเวที อันรวมถึงละครเพลง
จูเลียต (นามปากกาของชนิด สายประดิษฐ์) แปลเพียง 2 ภาคแรกเป็นภาษาไทย ใช้ชื่อว่า เหยื่ออธรรม พิมพ์ครั้งแรกเมื่อใดไม่ปรากฏ ต่อมา วิภาดา กิตติโกวิท แปลทุกภาคเป็นภาษาไทย ใช้ชื่อว่า เหยื่ออธรรม เช่นกัน พิมพ์เมื่อ พ.ศ. 2553
แหล่งข้อมูลอื่น

วิกิซอร์ซมีงานที่เกี่ยวข้องกับ Les Misérables
วิกิมีเดียคอมมอนส์มีสื่อเกี่ยวกับ Les Misérables
| ด ค กเลมีเซราบล์ |
| --- | --- |
ตัวละคร: ชอง วาลชอง ·  ฟ็องตีน ·  โกแซต ·  มารียูส ปงต์แมร์ซี ·  ชาแวร์ ·  สามีภรรยาตระกูลเตนาดีเยร์ ·  เอปอนีน ·  กาฟโรช ·  ปาตรงมีแน็ต ·  บิชอปมีรีเยล ·  อองโชลรา ·  ชองป์มาตีเยอ
ภาพยนตร์: พ.ศ. 2477 ·  พ.ศ. 2478 ·  พ.ศ. 2491 ·  พ.ศ. 2495 ·  พ.ศ. 2501 ·  พ.ศ. 2525 ·  พ.ศ. 2538 ·  พ.ศ. 2538 ฉบับพิเศษ ·  พ.ศ. 2541
ภาคดัดแปลง: เลมีเซราบล์ (ละครเพลง) ·  เลมีเซราบล์ : โชโจะ โกแซต ·  ชอง วาล ชอง ·  บทเพลงจากละครเวทีเรื่องเลมีเซราบล์
หมวดหมู่:เลมีเซราบล์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ออสเตรเลีย 
อื่น ๆ:  IdRef
นิกร จำนง

| นิกร จำนงม> ป.ช. ม.ว.ม. จ.ภ. |
| --- | --- |
นิกรในปี พ.ศ. 2566

รัฐมนตรีช่วยว่าการกระทรวงคมนาคม
ดำรงตำแหน่ง 22 สิงหาคม พ.ศ. 2546 – 11 มีนาคม พ.ศ. 2548
นายกรัฐมนตรี: ทักษิณ ชินวัตร
 
ข้อมูลส่วนบุคคล
เกิด: 5 ธันวาคม พ.ศ. 2498 (69 ปี) อำเภอสทิงพระ จังหวัดสงขลา ประเทศไทย
พรรคการเมือง: ก้าวหน้า (2529–2531) ประชาชน (2531–2532) ชาติไทย (2532–2551) ชาติไทยพัฒนา (2553–ปัจจุบัน)
คู่สมรส: สุวิมล จำนง

นิกร จำนง (เกิด
5 ธันวาคม พ.ศ. 2498) ประธานคณะที่ปรึกษารัฐมนตรีว่าการกระทรวงพัฒนาสังคมและความมั่นคงของมนุษย์ (นายวราวุธ ศิลปอาชา) อดีตสมาชิกสภาผู้แทนราษฎรแบบบัญชีรายชื่อ ผู้อำนวยการพรรคชาติไทยพัฒนา อดีตรัฐมนตรีช่วยว่าการกระทรวงคมนาคม ในรัฐบาล ทักษิณ ชินวัตร และอดีตสมาชิกสภาผู้แทนราษฎรจังหวัดสงขลา สังกัดพรรคชาติไทย
ประวัติ

นิกร เกิดเมื่อวันที่ 5 ธันวาคม พ.ศ. 2498 ที่ตำบลจะทิ้งพระ อำเภอสทิงพระ จังหวัดสงขลา เป็นบุตรของนายชูชาติ กับนางแฉล้ม จำนง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยเชียงใหม่ และระดับปริญญาโท สาขาการบริหารภาครัฐ จากมหาวิทยาลัยแห่งรัฐทาร์ลตัน ประเทศสหรัฐอเมริกา
การทำงาน

นิกร จำนง เคยเป็นสมาชิกสภาผู้แทนราษฎรจังหวัดสงขลา ใน พ.ศ. 2531 และ เดือนมีนาคม พ.ศ. 2535 ต่อมาได้หันมาลงสมัครในแบบบัญชีรายชื่อ สังกัดพรรคชาติไทย
ได้รับการแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533
และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของ ดร.ทักษิณ ชินวัตร ในปี พ.ศ. 2545 ต่อมาในการเลือกตั้ง พ.ศ. 2548 ได้รับมอบหมายให้ทำหน้าที่ผู้อำนวยการพรรค
ต่อมาเมื่อพรรคชาติไทย ถูกตัดสินยุบพรรค ในปี พ.ศ. 2551 นายนิกร จำนง ในฐานะคณะกรรมการบริหารพรรคจึงถูกตัดสิทธิ์ทางการเมืองเป็นเวลา 5 ปี กระทั่งในปลายปี พ.ศ. 2553 เขาได้เข้าเป็นสมาชิกพรรคชาติไทยพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 4 แต่การเลือกตั้งครั้งนั้นถูกศาลรัฐธรรมนูญวินิจฉัยให้เป็นโมฆะ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 3 และได้รับเลือกตั้งในครั้งนั้น
นิกร จำนง ได้รับแต่งตั้งเป็นกรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 และประธานคณะกรรมาธิการวิสามัญขับเคลื่อนการปฏิรูประบบความปลอดภัยทางถนน
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2547 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
หัวใจโอบไอรัก

| หัวใจโอบไอรัก |
| --- | --- |
เป็นที่รู้จักกันในชื่อ: Warm and Mild Agreeably Warm
แนว: สุขนาฏกรรม, จินตนิยม
บทประพันธ์: ฮง มี-รันฮง จ็อง-อึน
กำกับโดย: พัก ฮง-กย็อน คิม ฮี-ว็อน
แสดงนำ: คัง โซ-รา ยู ย็อน-ซ็อก
ผู้ประพันธ์เพลง: อี อิม-อู
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้จัดละคร: มูน ซ็อก-ฮวัน โอ ควัง-ฮี
ควบคุมงานสร้าง: ฮัน ฮี
สถานที่ถ่ายทำ: เกาะเชจู
ลำดับภาพ: อิม กย็อง-แร
ความยาวตอน: 70 นาที
บริษัทผู้ผลิต: Bon Factory Worldwide
ออกอากาศ
สถานีโทรทัศน์: เอ็มบีซี
ออกอากาศ: 13 พฤษภาคม ค.ศ. 2015 (2015-05-13) – 2 กรกฎาคม ค.ศ. 2015 (2015-07-02)
หัวใจโอบไอรัก (เกาหลี: 맨도롱 또똣, แปลตรงตัว 'Maendorong Ttottot') หรือ มนต์รักเกาะเชจู เป็นละครโทรทัศน์เกาหลีใต้ ปี 2015 นำแสดงโดยคัง โซ-รา และยู ย็อน-ซ็อก เขียนบทโดยพี่น้องตระกูลฮงซึ่งเป็นการดัดแปลงจากนิทานเรื่อง มดกับตั๊กแตน ออกอากาศทางช่องเอ็มบีซี ตั้งแต่วันที่ 13 พฤษภาคม ถึง 2 กรกฎาคม ค.ศ. 2015 ทุกวันพุธและพฤหัสบดี เวลา 22:00 น. จำนวน 16 ตอน
เนื้อเรื่อง

อี จ็อง-จูต้องดิ้นรนและทำงานหนักมาตลอดชีวิตทำให้เธอหงุดหงิดอยู่ตลอดเวลา ในช่วง 7 ปีที่เธอทำงานเป็นพนักงานธุรการให้กับบริษัทเสื้อผ้าแห่งหนึ่งในกรุงโซลเธอไม่เคยขาดงานแม้แต่วันเดียว แต่สิ่งนั้นทำให้สูญเสียทั้งงาน บ้าน และแฟนหนุ่มของเธอ ดังนั้นเธอจึงออกเดินทางเพื่อเริ่มต้นชีวิตใหม่ในเกาะเชจู
ที่นั่นเธอได้พบกับแพ็ก ก็อน-อู เชฟและเจ้าของร้านอาหาร "Warm and Cozy" จ็อง-จูเคยพบกับก็อน-อูเมื่อตอนวันเกิดอายุครบ 19 ปีของพวกเขา และเข้าใจผิดว่าพวกเขาเป็นฝาแฝด ในตอนแรกจ็อง-จูเข้าใจผิดคิดว่าเขาเป็นนักต้มตุ๋น  ก็อน-อูเป็นคนสบาย ๆ ที่มาจากครอบครัวที่ร่ำรวย ซึ่งเขาทำแต่สิ่งที่เขาอยากทำ เช่น เปิดร้านอาหารบนเกาะเชจู เพียงเพราะนั่นเป็นที่ที่เขาได้พบกับรักแรกของเขา จ็อง-จูและก็อน-อูปะทะกันด้วยบุคลิกภาพ คารม และฐานะที่แตกต่างกัน จากนั้นก็ค่อย ๆ ตกหลุมรักกัน
นักแสดง > นักแสดงหลัก

คัง โซ-รา รับบทเป็น อี จ็อง-จู
ยู ย็อน-ซ็อก รับบทเป็น แพ็ก ก็อน-อู
นักแสดง > นักแสดงสมทบ

ช็อง จิน-ย็อง รับบทเป็น จ็อง พุง-ซาน เพื่อนรุ่นน้องของก็อน-อูที่ทำงานกับเขาในร้านอาหาร "Warm and Cozy"
คิม ซ็อง-โอ รับบทเป็น ฮวัง อุก นายกเทศมนตรีเมืองโซรัง เป็นหนุ่มโสด
ซอ อี-อัน รับบทเป็น มก จี-ว็อน รักแรกของก็อน-อู
อี ซ็อง-แจ รับบทเป็น ซง จ็อง-กึน พี่ชายต่างพ่อของก็อน-อู ประธานของ Noblesse Resort
คิม ฮี-จ็อง รับบทเป็น คิม แฮ-ชิล แฮนยอ ประธานสมาคมซอรังแฮนยอ
อี ฮัน-วี รับบทเป็น กง จ็อง-แบ ชายผู้มีอาชีพหลากหลายในเมืองโซรัง
อ๊ก จี-ย็อง รับบทเป็น ชา ฮี-รา พี่สาวต่างพ่อของก็อน-อู ผู้อำนวยการบริษัทเอเจนซี่บันเทิง
คิม มี-จิน รับบทเป็น พู มี-รา นักเขียนที่อาศัยอยู่บนเกาะเชจู
อี ยง-อี รับบทเป็น โน พก-นยอ,  แฮนยอแห่งเมืองโซรัง
กู พ็อน-อิม รับบทเป็น โก ยู-จา, แฮนยอแห่งเมืองโซรัง
ชเว ซ็อง-มิน รับบทเป็น พัก ดง-ซู สามีของพู มี-รา
อี ซัง-ฮย็อน รับบทเป็น ผู้ช่วยจาง ผู้ช่วยส่วนตัวของซง จ็อง-กึน
ชเว แจ-ซ็อง รับบทเป็น จิน แท-ย็อง พ่อของก็อน-อู
นักแสดง > นักแสดงรับเชิญพิเศษ

อี ฮวี-ยัง รับบทเป็น แพ็ก เซ-ย็อง แม่ของก็อน-อู (ตอนที่ 1)
อี จุง-มุน รับบทเป็น ฮง กัป แฟนเก่าของจ็อง-จู (ตอนที่ 1)
นา ซึง-โฮ รับบทเป็น เจ้าหน้าที่รัฐ
โก คย็อง-พโย รับบทเป็น จ็อง-มิน น้องชายของจ็อง-จู (ตอนที่ 1–2)
คิม ว็อน-ฮโย รับบทเป็น เจ้าบ่าวที่สนามบินกย็องซัง (ตอนที่ 1)
ชิม จิน-ฮวา รับบทเป็น เจ้าสาวที่สนามบินโซล (ตอนที่ 1)
คิม กวัง-กยู รับบทเป็น มิสเตอร์กง (ตอนที่ 1)
โซ จี-ซ็อบ รับบทเป็น เจ้าของร้านอาหารบนเกาะเชจู (ตอนที่ 1)
มูซี่ รับบทเป็น เพื่อนบ้านบนดาดฟ้า (ตอนที่ 1–2)
แซม โอคเยเร รับบทเป็น แซม ชาวต่างชาติที่เข้าร่วมโรงเรียนดำน้ำบนเกาะพร้อมกับจ็อง-จู (ตอนที่ 5–9)
นัม ฮย็อน-จู รับบทเป็น แม่ของจ็อง-จู (ตอนที่ 11)
ซอฮย็อน รับบทเป็น ฮวัง ยู-รา หลานสาวของฮวัง ฮุก (ตอนที่ 13)
ซน โฮ-จุน รับบทเป็น ซน จุน-ฮี เพื่อนของก็อน-อู (ตอนที่ 16)
ภาษาอังกฤษเก่า

| ภาษาอังกฤษเก่า |
| --- | --- |
Englisċ
รายละเอียดหน้าแรกของต้นฉบับเบวูล์ฟแสดงคำว่า "ofer hron rade" แปลว่า "ข้ามถนนปลาวาฬ (ทะเล)" เป็นตัวอย่างของรูปแบบโวหารภาษาอังกฤษแบบเคนนิง
ออกเสียง: แม่แบบ:IPA-ang
ภูมิภาค: ประเทศอังกฤษ (ยกเว้นบริเวณตะวันตกเฉียงใต้และตะวันตกเฉียงเหนือ), ประเทศสกอตแลนด์ตอนใต้และตะวันออก และชายแดนตะวันออกของประเทศเวลส์
ชาติพันธุ์: ชาวแองโกล-แซกซัน
ยุค: ส่วนใหญ่พัฒนาเป็นภาษาอังกฤษสมัยกลางและภาษาสกอตตอนต้นในคริสต์ศตวรรษที่ 13
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกทะเลเหนือแองโกล-ฟรีเชียนแองกลิกภาษาอังกฤษเก่า
รูปแบบก่อนหน้า: ภาษาอินโด-ยูโรเปียนดั้งเดิม ภาษาเจอร์แมนิกดั้งเดิมภาษาอังกฤษเก่า 
ภาษาถิ่น: เคนต์ เมอร์เซีย นอร์ทัมเบรีย แซกซันตะวันตก                
ระบบการเขียน: รูน ภายหลังเป็นละติน (อักษรอังกฤษเก่า)
รหัสภาษา
ISO 639-2: ang
ISO 639-3: ang
ISO 639-6: ango
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาอังกฤษเก่า (Englisċ, แม่แบบ:IPA-ang; อังกฤษ: Old English ย่อว่า OE) หรือ ภาษาแองโกล-แซกซัน (อังกฤษ: Anglo-Saxon) เป็นภาษาอังกฤษยุคแรกที่พูดกันในบริเวณที่ปัจจุบันคืออังกฤษและตอนใต้ของสกอตแลนด์ ในระหว่างกลางคริสต์ศตวรรษที่ 5 ถึงกลางคริสต์ศตวรรษที่ 12 นับเป็นภาษาเจอร์แมนิกตะวันตก ด้วยเหตุนี้ จึงมีความคล้ายคลึงกับภาษาฟรีเชียเก่า (Old Frisian) และภาษาแซกซันเก่า (Old Saxon) แต่มีความแตกต่างจากภาษาอังกฤษและสกอตสมัยมาก และผู้พูดภาษาอังกฤษและสกอตสมัยใหม่ที่ไม่ได้ศึกษาภาษานี้ส่วนใหญ่จะไม่สามารถเข้าใจได้
ไวยกรณ์ของภาษาอังกฤษเก่ามีความใกล้เคียงกับไวยกรณ์ของภาษาเยอรมันสมัยใหม่ กล่าวคือ คำนาม คำวิเศษณ์ คำสรรพนาม และคำกริยา มีการผันเปลี่ยนรูปข้างท้ายของคำอยู่หลากหลายแบบ และการลำดับคำในประโยคก็มีอิสระมากกว่า ตัวอักษรของภาษาอังกฤษเก่าแค่เดิมเป็นระบบอักษรรูน (runic system) แต่ถูกแทนที่ด้วยอักษรละตินนับแต่ศตวรรษที่ 9 เป็นต้นมา
ภาษาอังกฤษเก่านั้นมีการเปลี่ยนแปลงอยู่ตลอดเวลา และมีการใช้งานตลอดระยะเวลาประมาณ 700 ปี นับตั้งแต่ชนแองโกล-แซกซันอพยพเข้ามายังเกาะบริเตน สร้างอังกฤษขึ้น ในคริสต์ศตวรรษที่ 5 จนถึงระยะเวลาหลังพวกนอร์มันบุกรุกเข้าไปเมื่อ ค.ศ. 1066 หลังจากนั้นภาษาอังกฤษก็เคลื่อนเข้าสู่การเปลี่ยนแปลงครั้งใหญ่ที่สำคัญ ในยุคแรก ๆ นี้ ภาษาอังกฤษเก่าได้ผสมกลมกลืนเข้ากับภาษาอื่นๆ ที่มีการติดต่อด้วย เช่น ภาษาเคลติก (Celtic) และภาษาถิ่นสองภาษาของภาษานอร์สเก่า (บรรพบุรุษของภาษาเดนมาร์กในปัจจุบัน) จากการบุกรุกของพวกไวกิงจากทางเดนมาร์ก ซึ่งเข้ามาครอบครองและปกครองอาณาเขตในอิงแลนด์ตอนเหนือและตะวันออก หลังจากชาวนอร์แมนยกทัพเข้าชิงอังกฤษจากกษัตริย์แซกซันมาปกครองได้ ในปี ค.ศ. 1066 ภาษาของชาวแองโกล-นอร์มัน ซึ่งเป็นภาษาฝรั่งเศสตระกูลหนึ่ง ก็เข้ามาแทนที่ภาษาอังกฤษโดยกลายเป็นภาษาที่ชนชั้นปกครองใช้พูดกัน ในระยะนี้ภาษาอังกฤษจึงได้รับอิทธิพลจากภาษาแองโกล-นอร์มันอย่างมหาศาล และเป็นจุดเริ่มไปสู่จุดสิ้นสุดของยุคของภาษาอังกฤษเก่า โดยอิทธิพลของชาวนอร์มันที่มีต่อภาษาอังกฤษเก่า ทำให้เกิดวิวัฒนาการของภาษาอังกฤษสมัยกลางขึ้น
ศัพทมูลวิทยา

Englisc ซึ่งภายหลังพัฒนาไปเป็น English มีความหมายว่า 'เกี่ยวกับชาวแองเกิล' ในภาษาอังกฤษเก่า คำนี้มีที่มาจาก Angles (หนึ่งในกลุ่มชนเจอร์แมนิกที่ครอบครองบริเตนใหญ่ในคริสต์ศตวรรษที่ 5) ในช่วงคริสต์ศตวรรษที่ 9 ชนเผ่าเจอร์แมนิกผู้รุกรานทั้งหมดถูกเรียกเป็น Englisc มีสันนิษฐานว่าชาวแองเกิลได้ชื่อนี้เพราะว่าดินแดนของพวกเขาที่ชายฝั่งคาบสมุทรจัตแลนด์ (ปัจจุบันคือประเทศเดนมาร์กและรัฐชเลสวิช-ฮ็อลชไตน์) มีรูปร่างเหมือนเบ็ดตกปลา และภาษาเจอร์แมนิกดั้งเดิม *anguz ก็มีความหมายว่า 'แคบ' ซึ่งสือถึงน้ำตื้นใกล้ชายฝั่ง คำนี้สามารถสืบต้นตอไปถึงภาษาอินโด-ยูโรเปียนดั้งเดิมว่า *h₂enǵʰ- ซึ่งมีความหมายเดียวกัน
อีกทฤษฎีหนึ่งระบุว่ารากศัพท์ของ 'narrow' น่าจะมีความเชื่อมโยงกับ angling (เช่น fishing) ซึ่งมีที่มาจากรากภาษาอินโด-ยูโรเปียนดั้งเดิมที่มีความหมายว่า โค้งงอ, มุม จุดเชื่อมโยงทางอรรถศาสตร์ (semantic link) คือเบ็ดตกปลา ซึ่งโค้งงอหรือโค้งที่มุม ไม่ว่าอย่างไรก็ตาม ชาวแองเกิลอาจถูดเรียกแบบนี้เพราะพวกเขาเป็นชาวประมงหรือสืบเชื้อสายมาจากคนกลุ่มนั้น ดังนั้น อังกฤษ (England) อาจมีความหมายเป็น 'ดินแดนของชาวประมง' และภาษาอังกฤษอาจมีความหมายเป็น 'ภาษาของชาวประมง'
แหล่งข้อมูลอื่น

สำหรับรายการคำที่เกี่ยวข้องกับ Old English ดูที่หมวดหมู่ของ Old English language ในวิกิพจนานุกรม อภิธานศัพท์เสรี
Old English/Modern English Translator
Old English (Anglo-Saxon) alphabet
Old English Letters เก็บถาวร 2014-08-22 ที่ เวย์แบ็กแมชชีน
Downloadable Old English keyboard for Windows and Mac ที่ เวย์แบ็กแมชชีน (เก็บถาวร 23 มิถุนายน 2010)
Another downloadable keyboard for Windows computers
Guide to using Old English computer characters เก็บถาวร 2016-02-25 ที่ เวย์แบ็กแมชชีน (Unicode, HTML entities, etc.)
The Germanic Lexicon Project
An overview of the grammar of Old English ที่ Library of Congress Web Archives (เก็บถาวร 16 พฤศจิกายน 2001)
The Lord's Prayer in Old English from the 11th century (video link)
Over 100 Old English poems are edited, annotated and linked to digital images of their manuscript pages, with modern translations, in the Old English Poetry in Facsimile Project: DM
Bosworth and Toller, An Anglo-Saxon dictionary
Old English – Modern English dictionary ที่ เวย์แบ็กแมชชีน (เก็บถาวร 2 กรกฎาคม 2005)
Old English Glossary ที่ เวย์แบ็กแมชชีน (เก็บถาวร 22 กุมภาพันธ์ 2012)
Dictionary of Old English
Old English Online by Jonathan Slocum and Winfred P. Lehmann, free online lessons at the Linguistics Research Center at the University of Texas at Austin
The Electronic Introduction to Old English ที่ เวย์แบ็กแมชชีน (เก็บถาวร 7 กันยายน 2015)
Old English Made Easy ที่ เวย์แบ็กแมชชีน (เก็บถาวร 3 พฤษภาคม 2009)
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย 
อื่น ๆ:  IdRef